Na osnovu člana 15 Zakona o državnoj upravi (“Sl. list CG”, br. 78/18), Ministarstvo održivog razvoja i turizma, kao nadležni organ državne uprave za oblast turizma i ugostiteljstva, donijelo je

UPUTSTVO

ZA PROVOĐENJE ZAKONSKIH MJERA I RADNJI ZA ZAŠTITU

OD BUKE OD ELEKTROAKUSTIČKIH I/ILI AKUSTIČKIH UREĐAJA

Uputstvom se razrađjue procedura u nadzoru i održavanju komunalnog reda (komunalni policajac) i inspekcijskog nadzora (komunalni inspektor) za zaštitu od buke, kao i preduzimanje upravnih aktivnosti, mjera i upravnih radnji u cilju izvršavanja Zakona o turizmu i ugostiteljstvu (“Sl. list CG”, br. 2/18 i 13/18), Pravilnika o graničnim vrijednostima buke, načinu mjerenja buke unutar i van ugostiteljskih objekata i načinu upotrebe i uslovima koje mora da ispunjava limitator jačine zvuka („Sl. list CG“, br. 20/19) i drugih propisa u cilju njihove implementacije kod zaštite od buke u/iz ugostiteljskih objekata od elektroakustičkih I akustičkih uređaja:

1. Komunalni policajac vrši, **Zakonom o komunalnoj policiji** propisane poslove kojima se u opštinima **obezbjeđuje** **komunalni nadzor i održavanje komunalnog reda**, kao i **poslove i posebna ovlašćenja u skladu sa Zakonom o turizmu i ugostiteljstvu** i drugim posebnim zakonom (Zakon o zaštiti od buke u životnoj sredini i dr.);
2. Komunalni policijac vrši:

- terenski obilazak područja svog rada i djelovanja, **samoinicijativno uočava nepravilnosti** iz svog nadzora i preduzima mjere i radnje shodno svojim ovlašćenjima;

- postupa **po inicijativama građana** koji traže zaštitu od buke, preduzima mjere i radnje po posebnim ovlašćenjima iz člana 121 stav 17 Zakona o turizmu i ugostiteljstvu;

1. Kada je riječ o problemu buke u/iz ugostiteljskih objekata, **komunalni policajac** je, Zakonom o turizmu i ugostiteljstvu, **posebno ovlašćen da:**

- **izvrši mjerenje** nivoa buke u i van ugostiteljskog objekta uređajem za mjerenje buke (fonometar);

1. Mjerenje nivoa buke na otvorenom iz ugostiteljskih objekata (van objekta) vrši se na udaljenosti ne manjoj od 2 m, odnosno ne većoj od 3 m od najizloženije fasade, pri čemu se izmjerena vrijednost koriguje za +/- 3 dB(A) Laeq zbog odbijanja zvuka.

Ako se mjeri trenutni nivo pritiska zvuka, to se zove “A-mjerenje” (skraćeno dBA), dok se, dok se mjerenje nivoa zvučnog pritiska mjeri kroz određeno vremensko razdoblje, zove “evivalentna trajna veličina zvučnog pritiska” (skraćeno Laeq);

1. Nakon mjerenja buke, komunalni policajac je posebno ovlašćen da:

- sačini zapisnik o utvrđenom činjeničnom stanju (izuzetno “službenu zabilješku” - ukoliko su potrebna određena zapažanja)

- izda prekršajni nalog i

- podnose zahtjeve za pokretanje prekršajnog postupka u slučajevima prekoračenja propisanih graničnih vrijednosti nivoa buke, u skladu sa zakonom (pored Zakona o turizmu i ugostiteljstvu, postoje i drugi propisi: Zakon o zaštiti od buke u životnoj sredini sa Pravilnikom o graničnim vrijednostima buke u životnoj sredini, načinu utvrđivanja indikatora buke i akustičkih zona i metodama ocjenjivanja štetnih efekata buke, Zakon o zaštiti i zdravlju na radu sa Pravilnikom o mjerama zaštite i zdravlja na radu od rizika izloženosti buci i Zakon o planiranju prostora i izgradni objekata sa Pravilnikom o tehničkim zahtjevima za zvučnu zaštitu zgrade od buke), i u zavisnosti što se navodi kao “predmet nadzora”, primjenjuju se konkretne odredbe pojedinih propisa, jer u svima komunalni policajac ima odgovarajuća ovlašćenja.

Ukoliko komunalni policajac utvrdi nepravilnosti iz nadležnosti navedenih drugih propisa, ovlašćen je da obavijestiti drugi nadležni organ (komunalna inspekcija. lokalna turistička inspekcija i dr.) radi preduzimanja mjera iz njegove nadležnosti;

1. Nakon podnošenja obavještenja **komunalnoj inspekciji** (odnosno ovlašćenoj inspekciji organa lokalne uprave – lokalna turistička inspekcija prema pravilniku o unutrašnjoj organizacija i sistematizaciji organa lokalne uprave), ista je posebno ovlašćena da preduzme sledeće mjere i radnje prema ugostitelju:

5) naredi **ispunjavanje propisanih uslova u pogledu zaštite od buke** u svim vrstama turističkih i ugostiteljskih objekata;

6) zabrani upotrebu prostorije i/ili prostora ako nijesu ispunjeni uslovi zaštite od buke, dok ti uslovi ne budu ispunjeni;

7) zabrani upotrebu elektroakustičkih i akustičkih uređaja **dok ne budu preduzete mjere za ispunjavanje uslova za zaštitu od buke, odnosno dok se ne instalira limitator jačine zvuka;**

8) zabrani obavljanje djelatnosti i ostalih aktivnosti koje zbog buke ometaju odmor i noćni mir, ako to nije moguće postići mjerom iz prethodne tačke ovog člana;

9) naredi upotrebu muzičkog uređaja u granicama propisanog nivoa graničnih vrijednosti buke;

10) zabrani emitovanje muzike ili izvođenje muzičkog programa uživo ukoliko su prekoračene propisane granične vrijednosti buke u i van ugostiteljskog objekta;

11) zabrani upotrebu elektroakustičkih i akustičkih uređaja na otvorenom prostoru kod održavanja javnih skupova, zabavnih i sportskih priredbi i drugih aktivnosti koje dovode do prekoračenja graničnih vrijednosti buke suprotno odluci jedinice lokalne samouprave o lokaciji i vremenu održavanja;

12) pečaćenjem zabrani: upotrebu muzičkih uređaja koji nijesu u skladu sa tehničkim standardima ili nemaju podatke o zvučnoj snazi, upotrebu preglasnih uređaja dok se ne preduzmu mjere zaštite od buke, kao i obavljanje djelatnosti ukoliko vlasnik objekta ili pružalac ugostiteljskih usluga nema izvještaj akreditovane institucije – pravno lice za mjerenje buke kojim se utvrđuje da su provedene mjere zaštite od buke;

13) zabrani upotrebu elektroakustičkih i akustičkih uređaja na otvorenom prostoru kod održavanja javnih skupova, zabavnih i sportskih priredbi i drugih aktivnosti koje dovode do prekoračenja graničnih vrijednosti buke suprotno odluci jedinice lokalne samopurave o lokaciji i vremenu održavanja.

Znači, komunalni inspektor je nalogodavac nadziranom subjektu - ugostitelju da se obrati **pravnom licu akreditovanom za mjerenje buke** (“Sigurnost”, “Montinspekt”, “CETI”, “Institut za javno zdravlje” i drugi ukoliko su akreditovani) u cilju obezbjeđenja zvučne izolacije kojom se obezbjeđuje da nivo buke izvan objekta ne prelazi graničnu vrijednost buke od 65 dB(A)Laeq i **instaliranja limitatora jačine zvuka** na uređaj preko kojeg se emituje muzika (ako ima više uređaja, ugradnja limitatora se vrši na svaki uređaj posebno).

1. Pravno akreditovano lice za mjerenje buke, tokom instaliranja/ugradnje limitatora od strane ovlašćenog servisera/proizvođača/uvoznika limitatora, **provjera ispunjenost uslova za limitatore jačine zvuka u skladu sa Zakonom i o istom sačinjava Izvještaj sa propisanim sadržajem** (u skladu sa članom 4 stav 4 Pravilnika).

Postupk instaliranja/ugradnje limitatora na uređaj/e preko kojeg/ih se emituje muzika u ugostiteljskom objektu vrši ovlašćeni serviser/proizvođač/uvoznik limitatora uz prisustvo predstavnika pravnog akreditovanog lica za mjerenje buke, odgovornog lica ugostitelja i ovlašćenog komunalnog inspektora (koji će na instalirani limitator jačine zvuka radi zaštite od neovlašćenog otvaranja, skidanja ili oštećenja staviti **službeni pečat** (službeni žig se otiskuje na pečatnom vosku po pravilu crvene boje na krajevima jemstvenika ili postavljanje plombe) **ili znak** (pisano obavještenje o zabrani/pečaćenju stavljeno na limitator, službena naljepnica/traka o pečaćenju povezana jemstvenikom u skladu sa članom 4 stav 2 Pravilnika).

1. U cilju sprovođenja zakonitosti zaštite od buke, **komunalni inspektor je dužan da kontinuirano prati i kontroliše izvršenje mjera i radnji** koje je naredio i da uvijek u redovnom postupku po službenoj dužnosti prati ispunjenost uslova tehničke ispravnosti i funkcionalnosti instaliranog limitatora jačine zvuka, jer povreda službenog pečata ili znaka povlači krivičnu odgovornost.

U cilju rješavanja eventualnih pojedinačnih nejasnoća u primjeni zakonskih propisa, Ministarstvo će svoje stručno tumačenje iskazati kroz donošenje mišljenja po konkretnim pitanjima.

**Ministarstvo održivog razvoja i turizma**

Direktorat za razvoj konkurentnosti i investicije u turizmu

Podgorica, 25.04.2019. godine